29 noyabr kuni Bryusselda Turkiya hamda Yevropa Ittifoqining 28 davlati vakillari ishtirokida migratsiya masalalari bo‘yicha favqulodda sammit o‘tkaziladi. Unda, migratsiya masalasidan tashqari, Turkiya bilan bog‘liq boshqa savollar ham ko‘rib chiqiladi.Jumladan, Su-24 samolyoti urib tushirilanidan buyon Anqaraning Moskva bilan munosabatlari keskinlashib ketdi. Bunda YeI Turkiyani qo‘llab-quvvatlashini ko‘rsatishi va balki Rossiya bilan qarama-qarshiligida Anqarani o‘z ittifoqchisiga aylantirishga urinishi mumkin.Bundan tashqari, Turkiya chegaralaridagi murakkab vaziyat, IShID tahdidi va boshqa masalalar muhojirlik muammosini keyingi o‘ringa tushirib qo‘yishi mumkin, deb taxmin qilmoqda ekspertlar.